Η χημειοπροφυλακτική ιδιότητα της βιταμίνης C στην καρκινογένεση του στοματικού βλεννογόνου επαγόμενη από το υδατοδιαλυτό καρκινογόνο οξείδιο της νιτροκινολόνης (4NQO
Creators: name: Καλλονιάτη, Ευαγγελία Παναγιώτη
Publisher: name: Aristotle University of Thessaloniki
Year: 2020
Subjects: Βιταμίνη C
Χημειοπροφύλαξη
Οξείδιο της νιτροκινολόνης
Vitamin C
Chemoprevention
4-Nitroquinolone-1-oxide

description: Σκοπός της παρούσας μελέτης ήταν να εξετάσει τις χημειοπροφυλακτικές ιδιότητες της βιταμίνης C σε ένα μοντέλο χημικώς επαγόμενου καρκίνου του βλεννογόνου της γλώσσας με τη χρήση της 4-NQO σε ομάδες αρσενικών Wistar-Furth επίμυων. Χρησιμοποιήθηκαν 60 Wistar–Furth επίμυες, ηλικίας 2 μηνών και με μέσο βάρος 180gr, οι οποίοι χωρίστηκαν σε 5 ίσες ομάδες. To διάλυμα της 4-NQO εφαρμόστηκε στη ραχιαία επιφάνεια της γλώσσας σε κάθε πειραματόζωο, τρεις φορές την εβδομάδα για 15-26 εβδομάδες. Στην ομάδα ελέγχου Α χορηγήθηκε για διάστημα μέχρι 26 εβδομάδων αποκλειστικά 4-NQO. Στην ομάδα Β, χορηγήθηκε ταυτόχρονα 4-NQO και Vit C για μέχρι το πολύ 26 εβδομάδες. Στην ομάδα Γ, έγινε αρχικά χορήγηση 4-ΝQO και Vit C για διάστημα 15 εβδομάδων και έπειτα χορήγηση μόνο Vit C για διάστημα μέχρι 11 εβδομάδων. Στην ομάδα Δ, χορηγήθηκε αρχικά μόνο 4-ΝQO για 15 εβδομάδες και έπειτα Vit C για διάστημα μέχρι 11 εβδομάδων, ενώ στην ομάδα Ε χορηγήθηκε τις πρώτες 15 εβδομάδες μόνο 4-NQO και έπειτα συνδυασμός 4-ΝQO και Vit C για άλλες το πολύ 11 εβδομάδες. Τα πειραματόζωα θυσιάστηκαν ανά δύο από κάθε ομάδα τις εβδομάδες 17,19, 21,23, 25 και 26. Η ομάδα Α παρουσίασε ανάπτυξη επιθηλιακής δυσπλασίας τη 17η εβδομάδα και ακανθοκυτταρικό καρκίνωμα την 19η εβδομάδα. Στην ομάδα Β παρατηρήθηκε καθυστερημένη εμφάνιση των αντίστοιχων νεοπλασματικών αλλοιώσεων σε σχέση με την ομάδα Α. Στη ομάδα Γ δυσπλασία στο επιθήλιο εμφανίστηκε ήδη από τη 17η εβδομάδα, χωρίς όμως την ανάπτυξη διηθητικού καρκινώματος μέχρι την 26η εβδομάδα, ενώ η ομάδα Δ ανέπτυξε διηθητικό καρκίνωμα ήδη από την 21η εβδομάδα. Με την πάροδο των εβδομάδων μετά τη διακοπή της 4-.NQO παρατηρήθηκε τόσο στην ομάδα Γ όσο και στην ομάδα Δ βελτίωση του βαθμού δυσπλασίας του επιθηλίου με τάση για διόρθωση των επιθηλιακών βλαβών. Στην ομάδα Ε σημειώθηκαν δυσπλαστικές αλλοιώσεις αντίστοιχης βαρύτητας, για την ίδια εβδομάδα του πειράματος, με την ομάδα Α. Από την υπερμικροσκοπική μελέτη, στην ομάδα ελέγχου Α η πρώτη αλλαγή που παρατηρήθηκε ήταν η αυξημένη κερατινοποίηση, ενώ στη πορεία εμφανίστηκε σταδιακή αύξηση των βασικών προσεκβολών, ασυνέχεια της βασικής μεμβράνης και παρουσία άφθονων νεοπλασματικών κυττάρων με μεγάλους πυκνωτικούς πυρήνες. Στην ομάδα Β, παρατηρήθηκε εκτός από την καθυστερημένη εμφάνιση των υπερμικροσκοπικών μεταβολών σε σχέση με την ομάδα Α, αφθονία κολλαγόνων ινών και αγγείων στο χόριο καθώς και έντονη διήθηση του χορίου από μακροφάγα, ουδετερόφιλα και λεμφοκύτταρα. Στην ομάδα Γ, χαρακτηριστικοί ήταν οι μεγάλοι μεσοκυττάριοι χώροι με αποπτωτικό υλικό ενώ από την 25η εβδομάδα παρατηρήθηκε η παρουσία φλεγμονωδών κυττάρων και αποπτωτικών σωματίων. Στην ομάδα Δ παρατηρήθηκε επιβράδυνση στη διείσδυση των καρκινικών κυττάρων και τάση των βασικών κυττάρων για μικρότερες αλλοιώσεις, μετά τη διακοπή της 4-ΝQO. Τέλος, η ομάδα Ε εμφάνισε αντίστοιχες υπερμικροσκοπικές μεταβολές για την ίδια εβδομάδα του πειράματος με την ομάδα Α. Η χορήγηση της Vit C καθυστερεί την εμφάνιση προκαρκινικών αλλοιώσεων και κακοήθειας στο στοματικό βλεννογόνο και φαίνεται ότι συμβάλλει στην επιδιόρθωση των επιθηλιακών βλαβών του στοματικού βλεννογόνου, μετά την άρση του καρκινογόνου παράγοντα. Η Vit C θα μπορούσε να χρησιμοποιηθεί ως χημειοπροφυλακτικός παράγοντας σε ασθενείς υψηλού κινδύνου για την ανάπτυξη ακανθοκυτταρικού καρκινώματος της στοματικής κοιλότητας
description: The aim of this study was to examine the chemopreventive properties of Vit C on 4-NQO-induced carcinogenesis of the tongue mucosa in groups of male Wistar-Furth rats. 60 Wistar–Futh rats were used and were divided into five equal groups. The animals were 2 months old and had a mean weight of 180 gr at the onset of experiment. The solution of 4-NQO was applied on the dorsal tongue surface of each rat, thrice per week for 15 to 26 weeks. In control Group A, only 4-NQO was administered. In Group B, 4-NQO and Vit C were simultaneously administered for a period of 16 to 26 weeks. In Group C, 4-NQO and Vit C were simultaneously administered for 15 weeks and then only Vit C was administered for a period of maximum 11 weeks. In Group D, only 4-NQO was administered for 15 weeks and then only Vit C for maximum 11 weeks, while in Group Ε, 4-NQO was initially administered for 15 weeks and then 4-ΝQO and Vit C were administrated simultaneously for maximum 11 weeks. Two animals from each group were killed periodically at weeks 17, 19, 21, 23, 25, and 26. In Group A, the epithelium exhibited dysplasia in the 17th week and squamous cell carcinoma was observed in the 19th week. Ιn Group B, the appearance of respective neoplastic changes was delayed, in comparison to group A. In Group C, epithelial dysplasia was observed in the 17th week, without the appearance of invasive tumor until the 23th week, while in Group D invasive tumor appeared in the 21th week. A clear tendency for epithelial repair was observed microscopically both in Group C and Group D, as Vit C administration was continued after 4-NQO has ceased. In Group E, were noticed dysplastic alterations of similar extending for the respective week, compared to the group A. The ultrastructural study in Group A showed initially the increased keratinizing of the superficial layers and afterwards increases of basal cytoplasmic progresses, discontinuation of the basement membranes and abundant neoplastic cells with large pycnotic nucleus. In Group B it was noticed delayed appearance of the ultrastructural changes compared to Group A. Apart from that, many bundles of collagen filaments and capillaries were apparent in subepithelium, with infiltration of macrophages, neutrocytes and lymphocytes, as well. In Group C large intracellular spaces with apoptotic material were noticeable. Furthermore, from the 25th week many inflammatory cells and apoptotic bodies were observed. Group D revealed delay of infiltration of neoplastic cells and tendency to milder ultrastructural changes of basal cells after discontinuing of the chemical carcinogen. At the end, Group E had similar ultrastructural changes compared to Group A for the respective week. The administration of Vit C delays the appearance of premalignant lesions and malignancies in the buccal mucosa and appears to contribute in oral epithelial cell repair after 4-NQO application. Vit C could be administered as chemoprophylaxis in patients at high risk for development of squamous cell carcinoma of the oral cavity
description: Σε συνεργασία με το τμήμα Ιατρικής (Δημοκρίτειο Πανεπιστήμιο Θράκης) Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)